title: 2013/546/EÚ: Rozhodnutie Európskeho parlamentu zo 17. apríla 2013 o absolutóriu za plnenie všeobecného rozpočtu Európskej únie za rozpočtový rok 2011, oddiel V – Dvor audítorov

text:
               16.11.2013

               SK

               Úradný vestník Európskej únie

               L 308/122

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie všeobecného rozpočtu Európskej únie za rozpočtový rok 2011, oddiel V – Dvor audítorov
   (2013/546/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2011 (1),

               —

               so zreteľom na konsolidovanú účtovnú závierku Európskej únie za rozpočtový rok 2011 [COM(2012) 436 – C7-0228/2012] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2011 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie a o zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0092/2013),

               1.

               udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 68, 15.3.2011.

      (2)  Ú. v. EÚ C 348, 14.11.2012, s. 1.

      (3)  Ú. v. EÚ C 344, 12.11.2012, s. 1.

      (4)  Ú. v. EÚ C 348, 14.11.2012, s. 130.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2011, oddiel V – Dvor audítorov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2011 (1),

                  —

                  so zreteľom na konsolidovanú účtovnú závierku Európskej únie za rozpočtový rok 2011 [COM(2012) 436 – C7-0228/2012] (2),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2011 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie a o zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0092/2013),

                  1.

                  poznamenáva, že audit ročnej účtovnej závierky Dvora audítorov vykonáva nezávislý externý audítor – PricewaterhouseCoopers SARL, aby sa zabezpečilo uplatnenie rovnakých zásad transparentnosti a zodpovednosti, aké Dvor audítorov uplatňuje na subjekty, ktoré kontroluje; berie na vedomie stanovisko audítora, že „finančný výkaz poskytuje pravdivý a reálny obraz o finančnej situácii dvora“;

                  2.

                  zdôrazňuje, že v roku 2011 mal Dvor audítorov k dispozícii viazané rozpočtové prostriedky v celkovej výške 134 337 000 EUR (148 600 000 EUR v roku 2010) a že miera plnenia týchto prostriedkov dosiahla v minulom roku 93 %; poznamenáva, že rozpočet Dvora audítorov je čisto administratívneho charakteru;

                  3.

                  nabáda Dvor audítorov, aby naďalej posudzoval kvalitu a vplyv svojej práce; žiada, aby sa osobitná pozornosť venovala hodnoteniam externých expertov týkajúcim sa obsahu a formy správ Dvora audítorov; poznamenáva, že miera spokojnosti externých expertov sa v roku 2011 znížila a žiada Dvor audítorov, aby vysvetlil, prečo k tomu došlo;

                  4.

                  vyjadruje blahoželanie Dvoru audítorov za zlepšenie jeho finančného hospodárenia, ku ktorému došlo najmä vďaka zavedeniu systematického monitorovania spôsobu, akým kontrolované subjekty vykonávajú odporúčania; považuje dosiahnutú mieru za veľmi pozitívny výsledok a praje si byť informovaný o tom, aký je priemerný čas medzi doručením týchto hodnotení a prijatím odpovedí od kontrolovaných subjektov;

                  5.

                  pripomína Dvoru audítorov potrebu zabezpečiť súlad s časovými plánmi, a to aj pokiaľ nie sú stanovené žiadne lehoty, ako je to v prípade osobitných správ Dvora audítorov; domnieva sa, že sa musí zvýšiť počet správ prijatých načas;

                  6.

                  vyzýva Dvor audítorov, aby vo všetkých svojich osobitných správach uviedol harmonogram poskytujúci informácie o jednotlivých fázach správ (od počiatočných podkladov až po zverejnenie);

                  7.

                  vyjadruje súhlas s tým, že Dvor audítorov prikladá dôležitosť oznámeniam o predbežných zisteniach; vyzýva preto Dvor audítorov, aby prijal účinné opatrenia, ktorými sa zabezpečí zvýšenie percentuálneho podielu oznámení vydaných do dvoch mesiacov;

                  8.

                  víta zvýšenie počtu audítorských pracovných miest v roku 2011 v porovnaní s počtom zamestnancov v iných útvaroch; vyjadruje uznanie Dvoru audítorov za jeho neustále úsilie o zvyšovanie efektívnosti v oblasti podporných služieb; vyjadruje však poľutovanie nad tým, že koncom roka 2011 bol počet neobsadených audítorských miest stále vysoký (25 neobsadených miest), i keď situácia sa oproti predchádzajúcemu roku výrazne zlepšila (44 v roku 2010); vyzýva Dvor audítorov, aby urýchlil prijímanie nových zamestnancov na voľné audítorské miesta;

                  9.

                  poukazuje na výraznú geografickú nevyváženosť, pokiaľ ide o miesta riaditeľov: štyria štátni príslušníci Spojeného kráľovstva a po jednom z Francúzska, Španielska, Belgicka, Dánska, Grécka, Írska a Talianska;

                  10.

                  považuje zastúpenie mužov a žien na úrovni riaditeľov a vedúcich oddelení stále za veľmi nevyvážené (72 % mužov a 28 % žien); s uspokojením konštatuje, že podiel žien na úrovni AD sa zvyšuje; zdôrazňuje však význam geografickej rovnováhy na všetkých úrovniach personálu; požaduje, aby Dvor audítorov takisto vypracoval prehľad podľa štátnej príslušnosti;

                  11.

                  vyzýva Dvor audítorov, aby v budúcnosti udržiaval čo najlepšie pracovné prostredie pre svojich zamestnancov; nabáda Dvor audítorov, aby preskúmal, aké ponaučenia si možno vziať z nedávno odhaleného prípadu obťažovania, a či postup, ktorý Dvor audítorov použil pri vyšetrovaní, bol v plnom súlade s rokovacím poriadkom Dvora audítorov;

                  12.

                  žiada, aby sa prijali preventívne opatrenia na ochranu proti obťažovaniu na pracovisku, a žiada podrobnosti o všetkých opatreniach prijatých v súvislosti s pracovníkmi v súkromných kanceláriách členov Dvora audítorov;

                  13.

                  vyjadruje blahoželanie Dvoru audítorov za vysokú efektivitu jeho riaditeľstva pre preklad a za dokončenie budovy K3, ktoré prebehlo v rámci stanoveného časového plánu a rozpočtu;

                  14.

                  žiada o informácie o tom, prečo sa nezačal využívať nový IT systém Dvora audítorov Assist, a aké nastali problémy; žiada o rozpis nákladov, ktoré vznikli do dnešného dňa, a pravdepodobných nákladov v budúcnosti a informáciu o tom, kedy bude program pravdepodobne zavedený;

                  15.

                  berie na vedomie, že Dvor audítorov v roku 2011 uskutočnil celkovo 379 auditov, z toho 343 v členských štátoch a 36 v tretích krajinách; vyzýva Dvor audítorov, aby zvýšil počet a efektívnosť auditov na mieste;

                  16.

                  berie na vedomie, že na základe svojich auditov podal Dvor audítorov v roku 2011 Európskemu úradu pre boj proti podvodom (OLAF) správu o celkovo siedmich prípadoch podozrenia z podvodu; poznamenáva, že v dvoch z týchto prípadov sa úrad OLAF rozhodol začať vyšetrovanie, ktoré stále prebieha; vyzýva Dvor audítorov, aby objasnil, či počet prípadov, ktoré sa postúpili úradu OLAF, a percentuálny podiel prípadov, ktoré sa vyšetrujú, odrážajú skutočnú úroveň korupcie v súvislosti s využívaním fondov Únie, a ak nie, čo navrhuje urobiť, aby sa tieto dve čísla zvýšili;

                  17.

                  ďalej poznamenáva, že v roku 2011 postúpil Dvor audítorov úradu OLAF 17 prípadov týkajúcich sa podozrenia z podvodu, a to na základe písomných udaní, ktoré Dvor audítorov prijal; podporuje pokračujúcu úzku spoluprácu Dvora audítorov s úradom OLAF a naliehavo vyzýva Dvor audítorov, aby posúdil, či sa tento počet môže zvýšiť v súvislosti s celkovým imidžom, pôsobením a účinnosťou Dvora audítorov v tejto oblasti, a ak áno, akým spôsobom;

                  18.

                  víta spoluprácu medzi Dvorom audítorov a Výborom Európskeho parlamentupre kontrolu rozpočtu, prijatie jasných krokov nadväzujúcich na uznesenie o udelení absolutória z minulého roku a pravidelnú spätnú väzbu na žiadosti Európskeho parlamentu;

                  19.

                  berie na vedomie, že Útvar pre vnútorný audit uskutočnil kontrolné opatrenia, na základe ktorých zistil, že pri prebiehajúcich vnútorných kontrolách došlo k pokroku a že kontrolované útvary vynakladajú úsilie o vykonávanie dohodnutých akčných plánov; žiada, aby bol informovaný o tom, aké opatrenia tieto útvary vykonávajú a aké výsledky dosahujú;

                  20.

                  víta uverejnenie osobitnej správy č. 19/2012 o kontrole prijatia následných opatrení na základe osobitných správ Dvora audítorov;

                  21.

                  očakáva, že vo výročnej správe o činnosti za rok 2012 mu bude poskytnuté zhrnutie hlavných záverov vyplývajúcich z monitorovania overovania ex post, ktoré uskutočnil Útvar pre vnútorný audit, a informácie o vplyve, ktoré mali tieto zmeny na vnútornú kontrolu Dvora audítorov;

                  22.

                  uznáva, že v priebežnom hodnotení rámcovej stratégie Dvora audítorov na obdobie rokov 2009 až 2013 sa dospelo k záveru, že kľúčové postupy sa monitorujú a že sa poskytujú presné správy o dosiaľ dosiahnutom pokroku;

                  23.

                  so záujmom očakáva druhé partnerské preskúmanie, ktoré Dvor audítorov začne v roku 2013 a ktoré bude zamerané najmä na vykonávanie auditu výkonnosti na Dvore audítorov; požaduje poskytnutie informácií o uplatňovaní záverov prvého úvodného partnerského preskúmania v roku 2012;

                  24.

                  súhlasí s odporúčaniami Útvaru pre vnútorný audit, aby bol vytvorený nový súbor kľúčových ukazovateľov výkonnosti na stanovenie miery plnenia tejto stratégie.

         (1)  Ú. v. EÚ L 68, 15.3.2011.

         (2)  Ú. v. EÚ C 348, 14.11.2012, s. 1.

         (3)  Ú. v. EÚ C 344, 12.11.2012, s. 1.

         (4)  Ú. v. EÚ C 348, 14.11.2012, s. 130.

         (5)  Ú. v. ES L 248, 16.9.2002, s. 1.

         (6)  Ú. v. EÚ L 298, 26.10.2012, s. 1.


title: 2012/286/EÚ: Rozhodnutie Komisie z  31. mája 2012 o vytvorení skupiny odborníkov pre bezpečnosť pozemnej dopravy

text:
               1.6.2012

               SK

               Úradný vestník Európskej únie

               L 142/47

         ROZHODNUTIE KOMISIE
   z 31. mája 2012
   o vytvorení skupiny odborníkov pre bezpečnosť pozemnej dopravy
   (2012/286/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Článok 90 Zmluvy stanovuje, že ciele zmlúv týkajúcich sa dopravy sa presadzujú v rámci spoločnej dopravnej politiky a bezpečnosť dopravy je ich dôležitou súčasťou.

               (2)

               V bielej knihe Plán jednotného európskeho dopravného priestoru – Vytvorenie konkurencieschopného dopravného systému efektívne využívajúceho zdroje (1) sa v bode 1.3 prílohy I ustanovuje iniciatíva týkajúca sa vytvorenia stálej skupiny expertov na bezpečnostnú ochranu pozemnej dopravy.

               (3)

               Preto je potrebné zriadiť skupinu odborníkov pre bezpečnosť pozemnej dopravy a vymedziť jej úlohy a štruktúru.

               (4)

               Skupina by mala pomáhať Komisii pri príprave a vykonávaní činností Únie smerujúcich k vytváraniu politiky bezpečnosti pozemnej dopravy a podporovať trvalú výmenu relevantných skúseností, stratégií a postupov medzi členskými štátmi a rôznymi zúčastnenými stranami.

               (5)

               Skupinu by mali tvoriť príslušné orgány členských štátov. Tie by mali nominovať odborníkov zo štátnych orgánov zaoberajúcich sa dopravou a bezpečnostnými alebo policajnými záležitosťami.

               (6)

               Mali by sa stanoviť pravidlá pre zverejňovanie informácií členmi skupiny.

               (7)

               Osobné údaje týkajúce sa členov skupiny by sa mali spracovávať podľa nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (2),

         PRIJALA TOTO ROZHODNUTIE:
   Článok 1
   Predmet
   Zriaďuje sa skupina odborníkov pre bezpečnosť pozemnej dopravy (ďalej len „skupina“).
   Článok 2
   Úlohy
   1.   Skupina pomáha Komisii pri príprave a vykonávaní činností Európskej únie smerujúcich k vytváraniu politiky bezpečnosti pozemnej dopravy a podporuje trvalú výmenu relevantných skúseností, stratégií a postupov medzi členskými štátmi a rôznymi zúčastnenými stranami.
   2.   Na dosiahnutie cieľov uvedených v odseku 1 skupina:

               —

               pomáha Komisii pri vyvíjaní nástrojov na monitorovanie, hodnotenie a rozširovanie výsledkov opatrení prijatých na úrovni Európskej únie v oblasti bezpečnosti pozemnej dopravy,

               —

               prispieva k realizácii programov činností Európskej únie v tejto oblasti, hlavne analýzou výsledkov a návrhmi na zlepšenie prijatých opatrení,

               —

               podporuje výmenu informácií o opatreniach prijatých na všetkých úrovniach na podporu bezpečnosti pozemnej dopravy a prípadne predkladá návrhy ďalších možných opatrení na úrovni Európskej únie,

               —

               vydáva stanoviská alebo predkladá správy Komisii, buď na jej žiadosť, alebo z vlastného podnetu, o všetkých relevantných skutočnostiach týkajúcich sa podpory bezpečnosti pozemnej dopravy v Európskej únii.

         Článok 3
   Konzultácie
   Komisia môže so skupinou konzultovať akékoľvek záležitosti týkajúce sa bezpečnosti pozemnej dopravy.
   Článok 4
   Členstvo
   1.   Členmi sú príslušné orgány členských štátov. Tie nominujú dvoch zástupcov:

               a)

               jedného zástupcu z ministerstiev alebo štátnych orgánov zodpovedných za pozemnú dopravu za každý členský štát;

               b)

               jedného zástupcu z ministerstiev alebo štátnych orgánov zodpovedných za bezpečnostné alebo policajné záležitosti za každý členský štát.

         2.   Zástupcovia Komisie môžu udeliť štatút pozorovateľa jednotlivcom alebo prizvať európskych zástupcov medzinárodných a profesijných organizácií, ktoré sa bezpečnosťou pozemnej dopravy zaoberajú alebo ktorých sa bezpečnosť pozemnej dopravy priamo dotýka, ako aj organizácie používateľov dopravy.
   3.   Mená jednotlivcov uvedených v odseku 1 písmenách a) a b) sa zverejňujú v Registri expertných skupín Komisie a ďalších podobných subjektov (ďalej len „register“). V registri sa môžu zverejniť názvy orgánov členských štátov. V registri sa zverejňujú mená jednotlivcov a názvy organizácií uvedených v článku 2 a uvádzajú sa záujmy, ktoré predstavujú (3).
   4.   Osobné údaje sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Fungovanie
   1.   Skupine predsedá zástupca Komisie.
   2.   Skupina môže so súhlasom Komisie zriaďovať pracovné skupiny na preskúmanie konkrétnych otázok na základe rozsahu činností vymedzeného skupinou. Tieto pracovné skupiny zaniknú hneď, ako splnia svoje mandáty.
   3.   Komisia môže prizvať ktorúkoľvek osobu, ktorá má pre predmet, ktorý je práve na programe rokovania, špeciálne kvalifikáciu, aby sa zúčastnila na činnosti výboru na ad hoc základe. Pozvaní znalci sa zúčastňujú iba na rokovaniach o predmete, v súvislosti s ktorým boli prizvaní.
   4.   V rámci prípravy svojich stanovísk môže skupina menovať zástupcu jedného z členských štátov spravodajcom, ktorého úlohou bude vypracovávanie správ.
   5.   Skupinu zvoláva Komisia a skupina sa schádza obvykle v jej priestoroch. Schôdze sa konajú najmenej dvakrát ročne. Komisia zabezpečuje sekretárske služby. Na rokovaniach skupiny a jej pracovných skupín sa môžu zúčastniť aj iní úradníci Komisie, ktorí majú záujem o prerokúvané otázky.
   6.   Skupina sa na rokovaniach zaoberá žiadosťami o stanoviská predloženými Komisiou alebo stanoviskami, ktoré výbor vypracúva z vlastného podnetu. Po rokovaniach nenasleduje hlasovanie.
   7.   Komisia zverejňuje všetky relevantné dokumenty v registri alebo prostredníctvom odkazu v registri na príslušnú internetovú stránku. Výnimky zo zverejnenia sú možné v prípadoch, keď by zverejnenie dokumentu mohlo poškodiť verejný alebo súkromný záujem, ako je definovaný v článku 4 nariadenia Európskeho parlamentu a Rady (ES) č. 1049/2001 (4).
   8.   Členovia skupiny a ich zástupcovia, ako aj prizvaní odborníci a pozorovatelia, musia dodržiavať povinnosti zachovávania služobného tajomstva stanovené zmluvami a ich vykonávacími predpismi a bezpečnostné predpisy Komisie o ochrane utajovaných skutočností EÚ stanovené v prílohe k rozhodnutiu 2001/844/ES, ESUO, Euratom, z 29. novembra 2001, ktorým sa mení jej rokovací poriadok (5). Ak členovia tieto povinnosti nedodržia, Komisia môže prijať všetky primerané opatrenia.
   Článok 6
   Krytie nákladov a finančných následkov
   1.   Účastníkom podieľajúcim sa na činnosti skupiny neprislúcha za poskytované služby odmena.
   2.   Cestovné a náklady na pobyt, ktoré vznikli v súvislosti s činnosťou skupiny zástupcom jej členov, hradí Komisia v súlade s predpismi platnými v rámci Komisie. Cestovné a náklady na pobyt, ktoré vznikli v súvislosti s činnosťou skupiny pozorovateľom a pozvaným odborníkom, sa taktiež uhrádzajú.
   3.   Tieto náklady sa uhrádzajú v rámci disponibilných rozpočtových prostriedkov, ktoré sú pridelené v rámci ročného postupu prideľovania prostriedkov.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. mája 2012

            Za Komisiu

            predseda

         José Manuel BARROSO

      (1)  KOM(2011) 144 v konečnom znení.

      (2)  Ú. v. ES L 8, 12.1.2001, s. 1.

      (3)  Členovia, ktorí si neželajú, aby boli ich mená zverejnené, môžu požiadať o uplatnenie výnimky z tohto pravidla. Žiadosť o nezverejnenie totožnosti člena expertnej skupiny sa považuje za oprávnenú v tých prípadoch, keď by zverejnenie mohlo ohroziť jeho bezpečnosť alebo bezúhonnosť alebo neprimerane poškodiť jeho súkromie.

      (4)  Ú. v. ES L 145, 31.5.2001, s. 43.

      (5)  Ú. v. ES L 317, 3.12.2001, s. 1.


title: 2006/543/ES: Rozhodnutie Rady z  8. novembra 2005  o podpísaní a dočasnom uplatňovaní dohody medzi Európskym spoločenstvom a Libanonskou republikou o určitých aspektoch leteckých služieb

text:
               5.8.2006

               SK

               Úradný vestník Európskej únie

               L 215/15

         ROZHODNUTIE RADY
   z 8. novembra 2005
   o podpísaní a dočasnom uplatňovaní dohody medzi Európskym spoločenstvom a Libanonskou republikou o určitých aspektoch leteckých služieb
   (2006/543/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (2)

               Komisia v mene Spoločenstva dojednala dohodu s Libanonskou republikou o určitých aspektoch leteckých služieb v súlade s mechanizmami a smernicami podľa prílohy k rozhodnutiu Rady, na základe ktorého sa Komisia oprávnila na začatie rokovaní s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (3)

               S výhradou jej možného neskoršieho uzavretia by sa dohoda, ktorú Komisia dojednala, mala podpísať a dočasne uplatňovať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpis Dohody medzi Európskym spoločenstvom a Libanonom o určitých aspektoch leteckých služieb, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie ustanovené v článku 8 ods. 2 dohody.

      V Bruseli 8. novembra 2005

            Za Radu

            predseda

         G. BROWN

    ---documentbreak---

               5.8.2006

               SK

               Úradný vestník Európskej únie

               L 215/17

         DOHODA
   medzi Európskym spoločenstvom a Libanonskou republikou o určitých aspektoch leteckých služieb
   EURÓPSKE SPOLOČENSTVO
   na jednej strane a
   LIBANONSKÁ REPUBLIKA
   na strane druhej,
   (ďalej len „zmluvné strany“),
   KONŠTATUJÚC, že medzi niektorými členskými štátmi Európskeho spoločenstva a Libanonskou republikou boli uzavreté dvojstranné dohody o leteckých službách, ktorých súčasťou sú ustanovenia v rozpore s právom Spoločenstva,
   KONŠTATUJÚC, že Európske spoločenstvo má výlučnú právomoc v niekoľkých aspektoch, ktoré môžu byť súčasťou dvojstranných dohôd o leteckých službách medzi členskými štátmi Európskeho spoločenstva a tretími krajinami,
   KONŠTATUJÚC, že podľa práva Európskeho spoločenstva majú leteckí dopravcovia Spoločenstva so sídlom v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré majú licenciu v súlade s právom Európskeho spoločenstva,
   UZNÁVAJÚC, že ustanovenia dvojstranných dohôd o leteckých službách medzi členskými štátmi Európskeho spoločenstva a Libanonskou republikou, ktoré sú v rozpore s právom Spoločenstva, sa musia s týmto právom úplne zosúladiť, aby sa vytvoril pevný právny základ pre letecké služby medzi Európskym spoločenstvom a Libanonskou republikou a zachovala kontinuita týchto leteckých služieb,
   KONŠTATUJÚC, že zámerom Európskeho spoločenstva v rámci týchto rokovaní nie je ovplyvniť celkový objem leteckej premávky medzi Európskym spoločenstvom a Libanonskou republikou, rovnováhu medzi leteckými dopravcami Spoločenstva a leteckými dopravcami Libanonskej republiky, alebo dojednať zmeny a doplnenia ustanovení existujúcich dvojstranných dohôd o leteckých službách, ktoré sa týkajú dopravných práv,
   SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je zmluvnou stranou tejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je zmluvnou stranou tejto dohody, sa považujú za odkazy na leteckých dopravcov alebo letecké spoločnosti určené daným členským štátom.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú zodpovedajúce ustanovenia v článkoch uvedených v prílohe II písm. a) a b) v uvedenom poradí, pokiaľ ide o určenie leteckého dopravcu príslušným členským štátom, jeho oprávnenia a povolenia udelené Libanonskou republikou a odmietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Po doručení určenia leteckého dopravcu členským štátom Libanonská republika udelí s minimálnym procedurálnym zdržaním príslušné oprávnenia a povolenia za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na prevádzkovanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia leteckého prevádzkovateľa vykonáva a udržuje účinnú regulačnú kontrolu nad leteckým dopravcom a v určení je zreteľne uvedený príslušný letecký úrad; a

               iii)

               leteckého dopravcu priamo alebo prostredníctvom väčšinového vlastníckeho podielu vlastnia a naďalej budú vlastniť členské štáty a/alebo štátni príslušníci členských štátov alebo iné štáty uvedené v prílohe III a/alebo štátni príslušníci týchto iných štátov a takéto štáty a/alebo takíto štátni príslušníci ho stále účinne kontrolujú.

         3.   Libanonská republika môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, v prípade, že:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na prevádzkovanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia leteckého prevádzkovateľa nevykonáva alebo neudržuje účinnú regulačnú kontrolu nad leteckým dopravcom a v určení nie je zreteľne uvedený príslušný letecký úrad; alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov, alebo iné štáty uvedené v prílohe III, a/alebo štátni príslušníci týchto iných štátov.

         Libanonská republika pri vykonávaní svojho práva podľa tohto odseku nesmie diskriminovať leteckých dopravcov Spoločenstva na základe štátnej príslušnosti.
   Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   V prípade, že členský štát určil leteckého dopravcu, nad ktorým regulačnú kontrolu vykonáva a udržiava iný členský štát, sa práva Libanonskej republiky vyplývajúce z bezpečnostných ustanovení dohody medzi členským štátom, ktorý určil leteckého dopravcu, a Libanonskou republikou vzťahujú rovnako na prijímanie, vykonávanie alebo udržiavanie bezpečnostných noriem týmto iným členským štátom, ako aj na oprávnenie na prevádzkovanie dotknutého leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú zodpovedajúce ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu uvaliť dane, odvody, clá alebo iné poplatky na pohonné hmoty dodávané na jeho území určené na použitie v lietadle určeného leteckého dopravcu Libanonskej republiky, ktoré premáva medzi miestom na území daného členského štátu a iným miestom na jeho území alebo na území iného členského štátu.
   Článok 5
   Sadzby za prepravu v rámci Európskeho spoločenstva
   1.   Ustanovenia odseku 2 tohto článku dopĺňajú články uvedené v prílohe II písm. e).
   2.   Na sadzby, ktoré letecký(-í) dopravca(-ovia) určený(-í) Libanonskou republikou podľa dohody uvedenej v prílohe I, ktorej súčasťou je ustanovenie uvedené v prílohe II písm. e), uplatňuje(-ú) pri preprave v rámci Európskeho spoločenstva, sa vzťahuje právo Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Zmluvné strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a dočasné uplatňovanie
   1.   Táto dohoda nadobúda platnosť po tom, čo si zmluvné strany písomne oznámia, že boli ukončené ich príslušné vnútorné postupy potrebné na to, aby dohoda nadobudla platnosť.
   2.   Bez ohľadu na odsek 1 zmluvné strany súhlasia s tým, že budú túto dohodu dočasne uplatňovať od prvého dňa mesiaca, ktorý nasleduje po dni, keď si zmluvné strany oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Libanonskou republikou, ktoré ku dňu podpísania tejto dohody ešte nenadobudli platnosť a dočasne sa neuplatňujú, sú uvedené v prílohe I písm. b). Táto dohoda sa vzťahuje na všetky takéto dohody a dojednania od ich nadobudnutia platnosti alebo dočasného uplatňovania.
   Článok 9
   Skončenie platnosti
   1.   V prípade, že sa skončí platnosť niektorej z dohôd uvedených v prílohe I, zároveň sa skončí platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   V prípade, že sa skončí platnosť všetkých dohôd uvedených v prílohe I, zároveň sa skončí platnosť tejto dohody.

      NA DÔKAZ TOHO dolupodpísaní splnomocnení zástupcovia podpísali túto dohodu.
      V Bejrúte v dvoch vyhotoveniach, dňa siedmeho júla dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, talianskom, slovenskom, slovinskom, španielskom, švédskom a arabskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República Libanesa
         Za Libanonskou republiku
         For Den Libanesiske Republik
         Für die Libanesische Republik
         Liibanoni Vabariigi nimel
         Για τη Δημοκρατία του Λιβάνου
         For the Republic of Lebanon
         Pour la République libanaise
         Per la Repubblica del Libano
         Libānas Republikas vārdā
         Libano Respublikos vardu
         A Libanoni Köztársaság részéről
         Għar-repubblika tal-Libanu
         Voor de Republiek Libanon
         W imieniu Republiki Libańskiej
         Pela República do Líbano
         Za Libanonskú republiku
         Za Republiko Libanon
         Libanonin tasavallan puolesta
         För Republiken Libanon

   PRÍLOHA I
   Zoznam dohôd, na ktoré odkazuje článok 1 tejto dohody

               a)

               dohody o leteckých službách medzi Libanonskou republikou a členskými štátmi Európskeho spoločenstva, ktoré sú ku dňu podpísania tejto dohody uzatvorené, podpísané a/alebo sa dočasne uplatňujú

                           —

                           Dohoda medzi rakúskou spolkovou vládou a vládou Libanonskej republiky o leteckých službách medzi územiami ich štátov a mimo nich, podpísaná 2. apríla 1969 v Bejrúte, v znení zmien a doplnení (ďalej len dohoda medzi Libanonom a Rakúskom);

                           —

                           Dohoda medzi belgickou vládou a vládou Libanonskej republiky o leteckých službách medzi územiami ich štátov a mimo nich, podpísaná 24. decembra 1953 v Bejrúte, v znení zmien a doplnení (ďalej len dohoda medzi Libanonom a Belgickom);

                           —

                           Dohoda o leteckých službách medzi vládou Cyperskej republiky a vládou Libanonskej republiky, parafovaná 23. mája 1996 (ďalej len návrh dohody medzi Libanonom a Cyprom);

                           —

                           Dohoda o leteckej doprave medzi vládou Českej republiky a vládou Libanonskej republiky, podpísaná 22. septembra 2003 v Bejrúte (ďalej len dohoda medzi Libanonom a Českou republikou);

                           —

                           Dohoda o leteckej doprave medzi Dánskom a Libanonom, podpísaná 21. októbra 1955 v Bejrúte (ďalej len dohoda medzi Libanonom a Dánskom);

                           —

                           Návrh dohody o leteckej doprave medzi vládou Francúzskej republiky a vládou Libanonskej republiky, parafovaný a pripojený k dohodnutému záznamu medzi delegáciami zastupujúcimi vlády Francúzskej republiky a Libanonskej republiky, podpísanému 24. júna 1998 v Paríži (ďalej len návrh dohody medzi Libanonom a Francúzskom);

                           —

                           Dohoda o leteckej doprave medzi Spolkovou republikou Nemecko a Libanonskou republikou, podpísaná 15. marca 1961 v Bejrúte, v znení zmien a doplnení (ďalej len dohoda medzi Libanonom a Nemeckom);

                           —

                           Návrh dohody o leteckých službách medzi vládou Spolkovej republiky Nemecko a vládou Libanonskej republiky, parafovaný a pripojený k schválenej zápisnici podpísanej 16. januára 2002 v Bonne (ďalej len návrh revidovanej dohody medzi Libanonom a Nemeckom);

                           —

                           Dohoda medzi vládou Gréckeho kráľovstva a vládou Libanonskej republiky o zriadení leteckých služieb medzi územiami ich štátov, podpísaná 6. septembra 1948 v Bejrúte (ďalej len dohoda medzi Libanonom a Gréckom);

                           —

                           Dohoda medzi vládou Maďarskej ľudovej republiky a vládou Libanonskej republiky o civilnej leteckej doprave, podpísaná 15. januára 1966 v Bejrúte (ďalej len dohoda medzi Libanonom a Maďarskom);

                           —

                           Dohoda o leteckej doprave medzi talianskou vládou a vládou Libanonskej republiky, podpísaná 24. januára 1949 v Bejrúte, v znení zmien a doplnení (ďalej len dohoda medzi Libanonom a Talianskom);

                           —

                           Dohoda o leteckých službách medzi vládou Libanonskej republiky a vládou Luxemburského veľkovojvodstva, parafovaná a pripojená ako dodatok B k dôvernému memorandu o porozumení, podpísanému 23. októbra 1998 v Bejrúte (ďalej len návrh dohody medzi Libanonom a Luxemburskom);

                           —

                           Návrh dohody o leteckých službách medzi vládou Malty a vládou Libanonskej republiky, parafovaný a pripojený ako dodatok B k schválenej zápisnici podpísanej 30. apríla 1999 v Bejrúte (ďalej len návrh dohody medzi Libanonom a Maltou);

                           —

                           Dohoda o leteckej doprave medzi Holandským kráľovstvom a Libanonskou republikou, podpísaná 20. septembra 1949 v Bejrúte (ďalej len dohoda medzi Libanonom a Holandskom);

                           —

                           Dohoda o leteckých službách medzi vládou Poľskej ľudovej republiky a vládou Libanonskej republiky, podpísaná 25. apríla 1966 v Bejrúte (ďalej len dohoda medzi Libanonom a Poľskom);

                           —

                           Dohoda o leteckej doprave medzi Švédskom a Libanonom, podpísaná 23. marca 1953 v Bejrúte (ďalej len dohoda medzi Libanonom a Švédskom);

                           —

                           Dohoda medzi vládou Spojeného kráľovstva Veľkej Británie a Severného Írska a vládou Libanonskej republiky o leteckých službách medzi územiami ich štátov a mimo nich, podpísaná 15. augusta 1951 v Bejrúte, v znení zmien a doplnení (ďalej len dohoda medzi Libanonom a Spojeným kráľovstvom)

               b)

               dohody a iné dojednania o leteckých službách parafované alebo podpísané medzi Libanonskou republikou a členskými štátmi Európskeho spoločenstva, ktoré ku dňu podpísania tejto dohody ešte nenadobudli platnosť a dočasne sa neuplatňovali

                           —

                           Návrh dohody o leteckej doprave medzi Španielskym kráľovstvom a Libanonskou republikou, parafovaný 21. augusta 1997 v Madride (ďalej len návrh dohody medzi Libanonom a Španielskom)

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Vymenovanie členským štátom:

                           —

                           Článok 3 dohody medzi Libanonom a Rakúskom;

                           —

                           Článok 3 dohody medzi Libanonom a Belgickom;

                           —

                           Článok 4 návrhu dohody medzi Libanonom a Cyprom;

                           —

                           Článok 3 dohody medzi Libanonom a Českou republikou;

                           —

                           Článok 3 návrhu dohody medzi Libanonom a Francúzskom;

                           —

                           Článok 3 dohody medzi Libanonom a Nemeckom;

                           —

                           Článok 3 dohody medzi Libanonom a Maďarskom;

                           —

                           Článok 3 návrhu dohody medzi Libanonom a Luxemburskom;

                           —

                           Článok 6 návrhu dohody medzi Libanonom a Maltou;

                           —

                           Článok 3 dohody medzi Libanonom a Poľskom;

                           —

                           Článok 3 návrhu dohody medzi Libanonom a Španielskom;

                           —

                           Článok 4 dohody medzi Libanonom a Spojeným kráľovstvom;

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           Článok 4 dohody medzi Libanonom a Rakúskom;

                           —

                           Článok 3 dohody medzi Libanonom a Belgickom;

                           —

                           Článok 5 návrhu dohody medzi Libanonom a Cyprom;

                           —

                           Článok 4 dohody medzi Libanonom a Českou republikou;

                           —

                           Článok 5 dohody medzi Libanonom a Dánskom;

                           —

                           Článok 4 návrhu dohody medzi Libanonom a Francúzskom;

                           —

                           Článok 4 dohody medzi Libanonom a Nemeckom;

                           —

                           Článok 6 dohody medzi Libanonom a Gréckom;

                           —

                           Článok 4 dohody medzi Libanonom a Maďarskom;

                           —

                           Článok 6 dohody medzi Libanonom a Talianskom;

                           —

                           Článok 4 návrhu dohody medzi Libanonom a Luxemburskom;

                           —

                           Článok 7 návrhu dohody medzi Libanonom a Maltou;

                           —

                           Článok 6 dohody medzi Libanonom a Holandskom;

                           —

                           Článok 3 dohody medzi Libanonom a Poľskom;

                           —

                           Článok 4 návrhu dohody medzi Libanonom a Španielskom;

                           —

                           Článok 5 dohody medzi Libanonom a Švédskom;

                           —

                           Článok 4 dohody medzi Libanonom a Spojeným kráľovstvom;

               c)

               Regulačná kontrola:

                           —

                           Článok 7a dohody medzi Libanonom a Rakúskom;

                           —

                           Článok 7 dohody medzi Libanonom a Českou republikou;

                           —

                           Článok 8 návrhu dohody medzi Libanonom a Francúzskom;

                           —

                           Článok 7 návrhu dohody medzi Libanonom a Luxemburskom;

                           —

                           Článok 6 návrhu revidovanej dohody medzi Libanonom a Nemeckom;

               d)

               Zdaňovanie leteckých pohonných hmôt:

                           —

                           Článok 5 dohody medzi Libanonom a Rakúskom;

                           —

                           Článok 4 dohody medzi Libanonom a Belgickom;

                           —

                           Článok 7 návrhu dohody medzi Libanonom a Cyprom;

                           —

                           Článok 8 dohody medzi Libanonom a Českou republikou;

                           —

                           Článok 9 dohody medzi Libanonom a Dánskom;

                           —

                           Článok 10 návrhu dohody medzi Libanonom a Francúzskom;

                           —

                           Článok 6 dohody medzi Libanonom a Nemeckom;

                           —

                           Článok 10 návrhu revidovanej dohody medzi Libanonom a Nemeckom;

                           —

                           Článok 3 dohody medzi Libanonom a Gréckom;

                           —

                           Článok 14 dohody medzi Libanonom a Maďarskom;

                           —

                           Článok 3 dohody medzi Libanonom a Talianskom;

                           —

                           Článok 8 návrhu dohody medzi Libanonom a Luxemburskom;

                           —

                           Článok 9 návrhu dohody medzi Libanonom a Maltou;

                           —

                           Článok 6 dohody medzi Libanonom a Poľskom;

                           —

                           Článok 5 návrhu dohody medzi Libanonom a Španielskom;

                           —

                           Článok 9 dohody medzi Libanonom a Švédskom;

                           —

                           Článok 5 dohody medzi Libanonom a Spojeným kráľovstvom;

               e)

               Sadzby za prepravu v rámci Európskeho spoločenstva:

                           —

                           Článok 9 dohody medzi Libanonom a Rakúskom;

                           —

                           Článok 7 dohody medzi Libanonom a Belgickom;

                           —

                           Článok 16 návrhu dohody medzi Libanonom a Cyprom;

                           —

                           Článok 12 dohody medzi Libanonom a Českou republikou;

                           —

                           Článok 7 dohody medzi Libanonom a Dánskom;

                           —

                           Článok 14 návrhu dohody medzi Libanonom a Francúzskom;

                           —

                           Článok 9 dohody medzi Libanonom a Nemeckom;

                           —

                           Článok 14 návrhu revidovanej dohody medzi Libanonom a Nemeckom;

                           —

                           Článok 7 dohody medzi Libanonom a Maďarskom;

                           —

                           Článok 13 návrhu dohody medzi Libanonom a Luxemburskom;

                           —

                           Článok 14 návrhu dohody medzi Libanonom a Maltou;

                           —

                           Článok 10 dohody medzi Libanonom a Poľskom;

                           —

                           Článok 7 návrhu dohody medzi Libanonom a Španielskom;

                           —

                           Článok 7 dohody medzi Libanonom a Švédskom;

                           —

                           Článok 7 dohody medzi Libanonom a Spojeným kráľovstvom;

         PRÍLOHA III
   Zoznam iných štátov, na ktoré odkazuje článok 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady z 19. decembra 2002, ktoré sa týka uzatvorenia Dohody vo forme výmeny listov medzi Európskym spoločenstvom a Kanadou podľa článku XXVIII GATT 1994 na úpravu povolení s ohľadom na obilniny stanovené v ES zozname CXL, ktorý je priložený ku GATT 1994

text:
Dôležité právne oznámenie

|

32003D0253(01)

Úradný vestník L 095 , 11/04/2003 S. 0036 - 0037

		Rozhodnutie Radyz 19. decembra 2002,ktoré sa týka uzatvorenia Dohody vo forme výmeny listov medzi Európskym spoločenstvom a Kanadou podľa článku XXVIII GATT 1994 na úpravu povolení s ohľadom na obilniny stanovené v ES zozname CXL, ktorý je priložený ku GATT 1994(2003/253/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133, v spojení s prvou vetou prvého pododseku článku 300 ods. 2,so zreteľom na návrh Komisie,keďže:(1) 26. júla 2002 Rada oprávnila Komisiu zahájiť vyjednávania podľa článku XXVIII GATT 1994, so zreteľom na úpravu určitých povolení pre obilniny. Európske spoločenstvo preto oznámilo 26. júla 2002 WTO svoj zámer upraviť určité povolenia v ES zozname CXL.(2) Vyjednávania boli vedené Komisiou, za konzultácií s výborom zriadeným článkom 133 zmluvy a v rámci vyjednávacích smerníc, vydaných Radou.(3) Komisia vyjednala s Kanadou, členom WTO, ktorý má značný záujem o dodávky, Dohodu vo forme výmeny listov.(4) Dohoda vo forme výmeny listov medzi Európskym spoločenstvom a Kanadou by sa preto mala schváliť.(5) S cieľom zabezpečiť, aby sa dohoda v plnej miere uplatňovala od 1. januára 2003 a do prijatia zmien a doplnkov nariadenia Rady (EHS) č. 1766/92 z 30. júna 1992, ktoré sa týka spoločnej organizácie trhu s obilninami [1], by Komisia mala byť oprávnená prijímať dočasné výnimky z tohto nariadenia.(6) Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na uplatňovanie vykonávacích právomocí delegovaných na Komisiu [2],ROZHODLA TAKTO:Článok 1Dohoda vo forme výmeny listov medzi Európskym spoločenstvom a Kanadou podľa článku XXVIII GATT 1994 na úpravu povolení s ohľadom na obilniny, stanovené v ES zozname CXL, ktorý je priložený ku GATT 1994 sa týmto schvaľuje v mene spoločenstva.Znenie dohody je pripojené k tomuto rozhodnutiu.Článok 2V rozsahu, ktorý je potrebný na umožnenie uplatňovania tejto dohody v plnej miere od 1. januára 2003, Komisia smie urobiť výnimku z nariadenia (EHS) č. 1766/92, v súlade s postupom uvedeným v článku 3 ods. 2 tohto rozhodnutia, dovtedy, pokiaľ toto nariadenie nie je zmenené a doplnené, ale najneskôr do 30. júna 2003.Článok 31. Komisia je podporovaná Riadiacim výborom pre obilniny, vytvoreným podľa článku 23 nariadenia 1766/92.2. Ak sa uvádza odkaz na tento odsek, uplatňujú sa články 4 a 7 rozhodnutia 1999/468/ES.Obdobie uvedené v článku 4 ods. 3 rozhodnutia 1999/468/ES sa stanovuje na jeden mesiac.3. Výbor schvaľuje svoj rokovací poriadok.Článok 4Predseda Rady je týmto oprávnený vymenovať osobu poverenú podpísaním dohody, aby zaväzovala Európsku úniu.V Bruseli 19. decembra 2002Za RadupredsedaM. Fischer Boel[1] Ú. v. ES L 181, 1.7.1992, s. 21. Nariadenie naposledy zmenené a doplnené nariadením (ES) č. 1666/2000 (Ú. v. ES L 193, 29.7.2000, s. 1).[2] Ú. v. ES L 184, 17.7.2000, s. 1.--------------------------------------------------


title: Rozhodnutie Rady (EÚ) 2017/1248 z 11. júla 2017 o uzavretí Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o ustanovenia, ktoré sa týkajú zaobchádzania so štátnymi príslušníkmi tretích krajín, ktorí sú na území druhej strany legálne zamestnaní ako pracovníci, v mene Európskej únie

text:
               12.7.2017

               SK

               Úradný vestník Európskej únie

               L 181/4

         ROZHODNUTIE RADY (EÚ) 2017/1248
   z 11. júla 2017
   o uzavretí Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o ustanovenia, ktoré sa týkajú zaobchádzania so štátnymi príslušníkmi tretích krajín, ktorí sú na území druhej strany legálne zamestnaní ako pracovníci, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada 22. januára 2007 poverila Komisiu začatím rokovaní s Ukrajinou o uzavretí novej dohody medzi Európskou úniou a Ukrajinou s cieľom nahradiť dohodu o partnerstve a spolupráci (2).

               (2)

               Uvedené rokovania boli úspešne uzavreté a Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) bola parafovaná v roku 2012.

               (3)

               V súlade s rozhodnutím Rady 2014/295/EÚ (3), rozhodnutím Rady 2014/668/EÚ (4) a rozhodnutím Rady 2014/670/Euratom (5) bola dohoda podpísaná v Bruseli 21. marca 2014 a v Bruseli 27. júna 2014 s výhradou jej uzavretia k neskoršiemu dátumu.

               (4)

               Toto rozhodnutie sa vzťahuje výlučne na článok 17 dohody, ktorý obsahuje osobitné povinnosti týkajúce sa zaobchádzania so štátnymi príslušníkmi tretích krajín, ktorí sú na území druhej strany legálne zamestnaní ako pracovníci, a ktorý patrí do rozsahu pôsobnosti tretej časti hlavy V Zmluvy o fungovaní Európskej únie. Cieľ a obsah uvedených ustanovení je odlišný od cieľa a obsahu ostatných ustanovení dohody, ktorými sa zakladá pridruženie medzi zmluvnými stranami a sú nezávislé od týchto ostatných ustanovení. Súčasne s týmto rozhodnutím sa prijme samostatné rozhodnutie týkajúce sa ostatných ustanovení dohody.

               (5)

               V súlade s článkami 1 a 2 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie sa tieto členské štáty nezúčastňujú na prijatí tohto rozhodnutia, nie sú ním viazané ani nepodliehajú jeho uplatňovaniu.

               (6)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (7)

               Dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch.

               (8)

               Dohoda by sa mala schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej spolu s jej prílohami a protokolmi (ďalej len „dohoda“), pokiaľ ide o jej článok 17 (6).
   Článok 2
   Predseda Rady vydá v mene Únie oznámenie stanovené v článku 486 ods. 2 dohody s cieľom vyjadriť súhlas Únie s tým, že bude viazaná dohodou (7).
   Článok 3
   Dohoda sa nesmie vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 11. júla 2017

            Za Radu

            predseda

         T. TÕNISTE

      (1)  Súhlas zo 16. septembra 2014 (zatiaľ neuverejnený v úradnom vestníku).

      (2)  Dohoda o partnerstve a spolupráci medzi Európskymi spoločenstvami a ich členskými štátmi a Ukrajinou (Ú. v. ES L 49, 19.2.1998, s. 3).

      (3)  Rozhodnutie Rady 2014/295/EÚ zo 17. marca 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej preambulu, článok 1 a hlavy I, II a VII (Ú. v. EÚ L 161, 29.5.2014, s. 1).

      (4)  Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).

      (5)  Rozhodnutie Rady 2014/670/Euratom z 23. júna 2014, ktorým sa schvaľuje uzavretie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej Európskou Komisiou v mene Európskeho spoločenstva pre atómovú energiu (Ú. v. EÚ L 278, 20.9.2014, s. 8).

      (6)  Text dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej bol uverejnený v Ú. v. EÚ L 161, 29.5.2014, s. 3.

      (7)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2015/2354 z 10. decembra 2015, ktorým sa niektoré členské štáty oprávňujú súhlasiť v záujme Európskej únie s pristúpením Seychel k Haagskemu dohovoru z roku 1980 o občianskoprávnych aspektoch medzinárodných únosov detí

text:
               17.12.2015

               SK

               Úradný vestník Európskej únie

               L 331/11

         ROZHODNUTIE RADY (EÚ) 2015/2354
   z 10. decembra 2015,
   ktorým sa niektoré členské štáty oprávňujú súhlasiť v záujme Európskej únie s pristúpením Seychel k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) („nariadenie Brusel IIa“), ktorého cieľom je chrániť deti pred škodlivými účinkami neoprávneného premiestňovania alebo zadržiavania a ustanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadenie (ES) č. 2201/2003 dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“), ktorým sa na medzinárodnej úrovni ustanovuje systém povinností a spolupráce medzi zmluvnými štátmi a medzi ústrednými orgánmi a má za cieľ zabezpečiť okamžitý návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda aj tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               Haagsky dohovor z roku 1980 stanovuje, že sa uplatňuje medzi pristupujúcim štátom a zmluvnými štátmi, ktoré vyjadrili svoj súhlas s týmto pristúpením.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť a ani uložiť vyjadrenie súhlasu s pristupujúcim štátom.

               (9)

               Na základe stanoviska Súdneho dvora Európskej únie 1/13 patria vyjadrenia súhlasu podľa Haagskeho dohovoru z roku 1980 do výlučnej vonkajšej právomoci Únie.

               (10)

               Seychely uložili svoju listinu o pristúpení k Haagskemu dohovoru z roku 1980 dňa 27. mája 2008. Haagsky dohovor z roku 1980 nadobudol v Seycheloch platnosť 1. augusta 2008.

               (11)

               Viacero členských štátov už s pristúpením Seychel k Haagskemu dohovoru z roku 1980 súhlasilo. Posúdenie situácie v Seycheloch viedlo k záveru, že tie členské štáty, ktoré zatiaľ pristúpenie Seychel neakceptovali, sú v pozícii, aby v záujme Únie s pristúpením Seychel podľa podmienok Haagskeho dohovoru z roku 1980 súhlasili.

               (12)

               Preto by sa členské štáty, ktoré zatiaľ pristúpenie Seychel neakceptovali, mali oprávniť, aby v záujme Únie uložili vyjadrenie svojho súhlasu s pristúpením Seychel v súlade s podmienkami uvedenými v tomto rozhodnutí. Belgické kráľovstvo, Česká republika, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Malta, Poľská republika, Slovinská republika, Slovenská republika, Fínska republika a Švédske kráľovstvo, ktoré už súhlasili s pristúpením Seychel k Haagskemu dohovoru z roku 1980, by nemali uložiť nové vyjadrenia súhlasu, keďže existujúce vyjadrenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením (ES) č. 2201/2003 a zúčastňujú sa na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Členské štáty, ktoré tak ešte neurobili, sa týmto oprávňujú v záujme Únie súhlasiť s pristúpením Seychel k Haagskemu dohovoru z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“).
   2.   Členské štáty uvedené v odseku 1 uložia najneskôr do 11. decembra 2016 vyjadrenie súhlasu v záujme Únie s pristúpením Seychelskej republiky k Haagskemu dohovoru z roku 1980 v tomto znení:

      „[ČLENSKÝ ŠTÁT – úplný názov] vyhlasuje, že súhlasí s pristúpením Seychelskej republiky k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2015/2354“

   3.   Každý členský štát informuje Radu a Komisiu o uložení svojho vyjadrenia súhlasu s pristúpením Seychel a oznámi Komisii znenie vyjadrenia do dvoch mesiacov od jeho uloženia.
   Článok 2
   Tie členské štáty, ktoré uložili svoje vyjadrenia súhlasu s pristúpením Seychel k Haagskemu dohovoru z roku 1980 pred dátumom prijatia tohto rozhodnutia, neuložia žiadne nové vyjadrenia.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Toto rozhodnutie je určené všetkým členským štátom s výnimkou Belgického kráľovstva, Českej republiky, Dánskeho kráľovstva, Spolkovej republiky Nemecko, Estónskej republiky, Írska, Helénskej republiky, Španielskeho kráľovstva, Francúzskej republiky, Talianskej republiky, Cyperskej republiky, Lotyšskej republiky, Litovskej republiky, Luxemburského veľkovojvodstva, Maďarska, Malty, Poľskej republiky, Slovinskej republiky, Slovenskej republiky, Fínskej republiky a Švédskeho kráľovstva.

      V Bruseli 10. decembra 2015

            Za Radu

            predseda

         F. BAUSCH

      (1)  Stanovisko z 11. februára 2015 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


title: Rozhodnutie Rady 2014/447/SZBP z  9. júla 2014 , ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)

text:
               10.7.2014

               SK

               Úradný vestník Európskej únie

               L 201/28

         ROZHODNUTIE RADY 2014/447/SZBP
   z 9. júla 2014,
   ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 3. júla 2013 prijala rozhodnutie 2013/354/SZBP (1) o policajnej misii Európskej únie na palestínskych územiach (EUPOL COPPS), ktorým misia EUPOL COPPS pokračuje od 1. júla 2013. Uvedené rozhodnutie stráca účinnosť 30. júna 2014. Referenčná suma sa vzťahuje na obdobie od 1. júla 2013 do 30. júna 2014.

               (2)

               Misia EUPOL COPPS by sa mala predĺžiť o ďalšie obdobie 12 mesiacov do 30. júna 2015.

               (3)

               Rozhodnutie 2013/354/SZBP by sa malo zmeniť tak, aby sa obdobie, na ktoré sa vzťahuje finančná referenčná suma, predĺžilo.

               (5)

               Misia EUPOL COPPS sa uskutoční v situácii, ktorá sa môže zhoršiť a ktorá by mohla brániť dosiahnutiu cieľov vonkajšej činnosti Únie uvedených v článku 21 Zmluvy,

         PRIJALA TOTO ROZHODNUTIE:
   Článok 1
   Rozhodnutie 2013/354/SZBP sa týmto mení takto:

               1.

               Článok 2 sa nahrádza takto:
               „Článok 2
               Poslanie misie
               Misia EUPOL COPPS prispieva k vytvoreniu účinných a udržateľných policajných a širších trestnoprávnych opatrení pod palestínskym vedením v súlade s najlepšími medzinárodnými normami a v spolupráci s programami Únie v oblasti budovania inštitúcií, ako aj s ďalším medzinárodným úsilím v širšom kontexte bezpečnostného sektora a reformy trestného súdnictva.
               Na tento účel misia EUPOL COPPS:

                           —

                           v súlade so stratégiou v oblasti bezpečnostného sektora pomáha palestínskej civilnej polícii (PCP) pri realizácii strategického plánu PCP prostredníctvom poskytovania poradenstva a mentorstva, najmä vedúcim pracovníkom na okresnej, ústrednej a ministerskej úrovni;

                           —

                           prostredníctvom poskytovania poradenstva a mentorstva, a to aj na ministerskej úrovni, pomáha inštitúciám trestného súdnictva a palestínskej advokátskej komore pri realizácii stratégie v oblasti súdnictva, ako aj pri realizácii rôznych inštitucionálnych plánov, ktoré so stratégiou súvisia;

                           —

                           podľa potreby koordinuje, uľahčuje a poskytuje poradenstvo v súvislosti s pomocou a projektmi, ktoré vykonáva Únia, členské štáty a tretie štáty a ktoré sa týkajú PCP a inštitúcií trestného súdnictva a určuje a vykonáva vlastné projekty v oblastiach relevantných pre misiu EUPOL COPPS a na podporu jej cieľov.“

               2.

               V článku 11 sa odsek 5 nahrádza takto:
               „5.   Vedúci misie zabezpečuje ochranu utajovaných skutočností EÚ v súlade s rozhodnutím Rady 2013/488/EÚ (2).

                  (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).“"

               3.

               Vkladá sa tento článok:
               „Článok 11a
               Právne ustanovenia
               V miere potrebnej na vykonávanie tohto rozhodnutia má misia EUPOL COPPS právomoc obstarávať služby a dodávky, uzatvárať zmluvy a administratívne dojednania, zamestnávať personál, vlastniť bankové účty, nadobúdať majetok a užívať ho, plniť si záväzky a vystupovať pred súdom ako účastník konania.“

               4.

               Článok 12 sa nahrádza takto:
               „Článok 12
               Finančné ustanovenia
               1.   Finančná referenčná suma určená na pokrytie výdavkov spojených s EUPOL COPPS na obdobie od 1. júla 2013 do 30. júna 2014 je 9 570 000 EUR.
               Finančná referenčná suma určená na pokrytie výdavkov spojených s EUPOL COPPS na obdobie od 1. júla 2014 do 30. júna 2015 je 9 820 000 EUR.
               2.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Európskej únie. Štátni príslušníci tretích štátov môžu predkladať ponuky do verejnej súťaže. S výhradou súhlasu Komisie môže misia EUPOL COPPS uzavierať technické dojednania s členskými štátmi, hostiteľskými stranami, so zúčastnenými tretími štátmi a s inými medzinárodnými aktérmi, pokiaľ ide o poskytovanie vybavenia, služieb a priestorov pre misiu EUPOL COPPS.
               3.   Misia EUPOL COPPS zodpovedá za plnenie svojho rozpočtu. Misia EUPOL COPPS na tento účel podpíše dohodu s Komisiou.
               4.   Misia EUPOL COPPS zodpovedá za všetky pohľadávky a povinnosti, ktoré vznikli v dôsledku plnenia mandátu začínajúceho 1. júla 2014, okrem pohľadávok, ktoré sa týkajú závažného porušenia povinností, za ktoré nesie osobnú zodpovednosť vedúci misie.
               5.   Vykonávaním finančných ustanovení nie je dotknutá hierarchia velenia stanovená v článkoch 4, 5 a 6 a operačné požiadavky misie EUPOL COPPS vrátane kompatibility vybavenia a interoperability jej tímov.
               6.   Výdavky sa považujú za oprávnené od 9. júla 2014.“

               5.

               V článku 13 v odsekoch 1 a 2 sa spojenie „s rozhodnutím 2011/292/EÚ“ nahrádza spojením „s rozhodnutím 2013/488/EÚ“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2014.

      V Bruseli 9. júla 2014

            Za Radu

            predseda

         S. GOZI

      (1)  Rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (Ú. v. EÚ L 185, 4.7.2013, s. 12).


title: Rozhodnutie Rady (EÚ) 2015/2027 z 10. novembra 2015, ktorým sa vymenúva švédsky náhradník Výboru regiónov

text:
               13.11.2015

               SK

               Úradný vestník Európskej únie

               L 297/6

         ROZHODNUTIE RADY (EÚ) 2015/2027
   z 10. novembra 2015,
   ktorým sa vymenúva švédsky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh švédskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Rolfa SÄLLRYDA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníčku do Výboru regiónov vymenúva:

               —

               pani Birgitta SACRÉDEUS, Ledamot i regionfullmäktige, Dalarnas läns landsting.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 10. novembra 2015

            Za Radu

            predseda

         P. GRAMEGNA

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: Rozhodnutie Európskej centrálnej banky z 10. novembra 2000 o uverejnení určitých právnych aktov a nástrojov Európskej centrálnej banky (ECB/2000/12)

text:
Dôležité právne oznámenie

|

32001D0150

Úradný vestník L 055 , 24/02/2001 S. 0068 - 0068

		Rozhodnutie Európskej centrálnej bankyz 10. novembra 2000o uverejnení určitých právnych aktov a nástrojov Európskej centrálnej banky(ECB/2000/12)(2001/150/ES)RIADIACA RADA EURÓPSKEJ CENTRÁLNEJ BANKY,so zreteľom na štatút Európskeho systému centrálnych bánk a Európskej centrálnej banky (ďalej len "štatút") a predovšetkým na jeho články 10.4, 34.1 a 34.2;po konzultáciách s Generálnou radou Európskej centrálnej banky (ďalej len "ECB"),keďže:(1) ECB venuje veľkú pozornosť zvýšeniu transparentnosti regulačného rámca Európskeho systému centrálnych bánk (ESCB). V súlade s týmto prístupom právne akty a nástroje prijaté ECB by mali byť sprístupnené verejnosti, aby sa zabezpečila jej informovanosť, a to aj napriek tomu, že v Zmluve o založení Európskeho spoločenstva, ani v štatúte nie je stanovená takáto povinnosť.(2) Transparentnosť možno najlepšie zabezpečiť uverejnením právnych aktov a nástrojov ECB vo všetkých úradných jazykoch v Úradnom vestníku Európskych spoločenstiev.ROZHODLA TAKTO:Článok 1Uverejňuje sa usmernenie ECB/1998/NP 10 z 3. novembra 1998 o vykonávaní článku 52 štatútu Európskeho systému centrálnych bánk a Európskej centrálnej banky (príloha I k tomuto rozhodnutiu), usmernenie ECB/1999/NP 11 z 22. apríla 1999 o povolení vydávať v prechodnom období národné bankovky (príloha II k tomuto rozhodnutiu) a usmernenie ECB/1998/NP 28 z 22. decembra 1998 o spoločných zásadách a minimálnych štandardoch na ochranu dôvernosti jednotlivých štatistických informácií, ktoré zhromaždila Európska centrálna banka za pomoci národných centrálnych bánk (príloha III k tomuto rozhodnutiu); rozhodnutie ECB/1998/NP 1 z 19. júna 1998 o vymenovaní a dĺžke funkčného obdobia externého audítora Európskej centrálnej banky (príloha IV k tomuto rozhodnutiu); rozhodnutie ECB/1998/NP 15 z 1. decembra 1998 o plnení niektorých úloh Európskej centrálnej banky týkajúcich sa strednodobej finančnej pomoci platobnej bilancii členských štátov (príloha V k tomuto rozhodnutiu) a odporúčanie ECB/1999/NP 7 z 8. apríla 1999 o účtovaní nákladov vzniknutých v súvislosti s vydávaním bankoviek (príloha VI k tomuto rozhodnutiu).Článok 2Toto rozhodnutie sa uverejní v Úradnom vestníku Európskych spoločenstiev.Vo Frankfurte nad Mohanom 10. novembra 2000Prezident ECBWillem F. Duisenberg--------------------------------------------------


title: Rozhodnutie Rady (EÚ) 2017/47 z 8. novembra 2016 o podpise v mene Európskej únie a predbežnom vykonávaní Dohody medzi Európskou úniou a Lichtenštajnským kniežatstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

text:
               12.1.2017

               SK

               Úradný vestník Európskej únie

               L 7/2

         ROZHODNUTIE RADY (EÚ) 2017/47
   z 8. novembra 2016
   o podpise v mene Európskej únie a predbežnom vykonávaní Dohody medzi Európskou úniou a Lichtenštajnským kniežatstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 a článok 218 ods. 5,
   so zreteľom na návrh Európskej komisie,
   keďže:

               (1)

               V nariadení Európskeho parlamentu a Rady (EÚ) č. 515/2014 (1) sa stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji v súlade s jeho ustanoveniami a že sa dohodnú mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zabezpečuje ochrana finančných záujmov Únie a právomoc Dvora audítorov vykonávať audit.

               (2)

               Rada 14. júla 2014 poverila Komisiu začať rokovania s Nórskym kráľovstvom, Islandskou republikou, Švajčiarskou konfederáciou a Lichtenštajnským kniežatstvom o dohode o podmienkach ich účasti na nástroji Fondu pre vnútornú bezpečnosť pre hranice a víza na obdobie rokov 2014 až 2020. Rokovania s Lichtenštajnským kniežatstvom boli úspešne ukončené parafovaním dohody dňa 30. marca 2016.

               (3)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               Dohoda by sa mala podpísať v mene Únie s výhradou jej uzavretia k neskoršiemu dátumu.

               (7)

               Podľa článku 19 ods. 4 dohody by sa dohoda, s výnimkou jej článku 5, mala predbežne vykonávať odo dňa nasledujúceho po jej podpise,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Lichtenštajnským kniežatstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020 s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa s výnimkou článku 5 predbežne vykonáva v súlade s jej článkom 19 ods. 4 odo dňa nasledujúceho po jej podpise (4) do ukončenia postupov potrebných na jej uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 8. novembra 2016

            Za Radu

            predseda

         P. KAŽIMÍR

      (1)  Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

      (2)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (3)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (4)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.


title: Rozhodnutie Rady a Komisie z 24. januára 2000 o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej

text:
Dôležité právne oznámenie

|

32000D0204

Úradný vestník L 070 , 18/03/2000 S. 0001 - 0001

		Rozhodnutie Rady a Komisiez 24. januára 2000o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej(2000/204/ES, ESUO)RADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej článok 310 v spojení s druhou vetou prvého pododseku článku 300 ods. 2 a druhého pododseku článku 300 ods. 3,so zreteľom na Zmluvu o založení Európskeho spoločenstva uhlia a ocele a najmä jej článok 95,po konzultácii s poradným výborom a jednomyseľným súhlasom Rady,so zreteľom na súhlas Európskeho parlamentu [1],keďže Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, podpísaná v Bruseli 26. februára 1996 by mala byť schválená,ROZHODLI TAKTO:Článok 1Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, protokoly k nej pripojené a deklarácie a výmeny listov pripojené k záverečnému aktu sa týmto schvaľujú v mene Európskeho spoločenstva a Európskeho spoločenstva uhlia a ocele.Znenie tejto dohody, protokoly a záverečný akt sú pripojené k tomuto rozhodnutiu.Článok 21. Stanovisko, ktoré má spoločenstvo zaujať v Asociačnej rade a Asociačnom výbore určí Rada na návrh Komisie alebo v prípade potreby Komisia, v obidvoch prípadoch v súlade s príslušnými ustanoveniami zmlúv o založení Európskeho spoločenstva a Európskeho spoločenstva uhlia a ocele.2. Predseda Rady bude v súlade s článkom 79 dohody predsedať Asociačnej rade a predloží stanovisko spoločenstva. Zástupca predsedu Rady bude predsedať Asociačnému výboru v súlade s článkom 82 dohody a predloží stanovisko spoločenstva.Článok 3Predseda Rady uloží akt oznámenia uvedený v článku 96 dohody v mene Európskeho spoločenstva. Predseda Komisie uloží tento akt v mene Európskeho spoločenstva uhlia a ocele.V Bruseli 24. januára 2000Za KomisiuR. ProdipredsedaZa RadupredsedaJ. Gama[1] Ú. v. ES C 181, 24.6.1999, str. 15.--------------------------------------------------


title: Rozhodnutie Rady (EÚ) 2015/2394 z 8. decembra 2015 o pozícii, ktorú majú zaujať členské štáty v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami

text:
               18.12.2015

               SK

               Úradný vestník Európskej únie

               L 332/136

         ROZHODNUTIE RADY (EÚ) 2015/2394
   z 8. decembra 2015
   o pozícii, ktorú majú zaujať členské štáty v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,
   so zreteľom na návrh Európskej komisie,
   keďže:

               (1)

               Na základe rozhodnutia č. 123 zo 4. decembra 2013 stála komisia organizácie Eurocontrol (ďalej len „stála komisia“) zriadila študijnú skupinu s cieľom prešetriť, akým spôsobom môže Medzinárodný dohovor Eurocontrol o spolupráci v oblasti bezpečnosti letovej prevádzky z 13. decembra 1960 (ďalej len „dohovor o organizácii Eurocontrol“) požadovať zmenu s cieľom odraziť vývoj charakteru manažmentu letovej prevádzky v Európe.

               (2)

               Dňa 19. októbra 2015 študijná skupina poverila agentúru organizácie Eurocontrol prípravou návrhu aktu stálej komisie, v ktorom sa vymedzia budúce roly a úlohy organizácie Eurocontrolu.

               (3)

               Schválenie návrhu rozhodnutia stálej komisie týkajúceho sa rol a úloh organizácie Eurocontrol bude na programe zasadnutia tejto komisie v dňoch 8. a 9. decembra 2015.

               (4)

               Uvedené rozhodnutie bude mať právne účinky hneď po jeho prijatí. Podľa uplatniteľného inštitucionálneho rámca stanoveného v dohovore o organizácii Eurocontrol zmenenom protokolom, ktorý bol podpísaný 12. februára 1981 v Bruseli (ďalej len „zmenený dohovor“), je stála komisia zodpovedná za „formulovanie všeobecnej politiky organizácie Eurocontrol“. Budúce pôsobenie organizácie Eurocontrol sa tak bude riadiť podľa vymedzenia rol a úloh a do predmetného vymedzenia sa teda nevyhnutne premietne, čo Eurocontrol považuje za legitímnu činnosť. Vymedzenie bude záväzné pre všetkých členov organizácie Eurocontrol vrátane členských štátov Únie.

               (5)

               Vymedzenie rol a úloh organizácie Eurocontrol môže mať následky na uplatňovanie práva Únie, a najmä na integritu právomocí Únie vzhľadom na skutočnosť, že právne predpisy Únie sa vzťahujú na dôležité oblasti, v ktorých pôsobí organizácia Eurocontrol. V niektorých prípadoch závisí rola a činnosť organizácie Eurocontrol od rozhodnutí, ktoré sa majú prijať na úrovni Únie.

               (6)

               Preto je dôležité zabezpečiť, aby vymedzenie rol a úloh organizácie Eurocontrol nebolo v rozpore s právom Únie, najmä s právomocami Únie, a aby nemalo vplyv na budúce pôsobenie Únie.

               (7)

               Na svojom zasadnutí 8. a 9. decembra 2015 môže stála komisia tiež prijať rozhodnutie o centralizovaných službách. Únia v súčasnosti nedisponuje dostatočnými informáciami na vyhodnotenie podstaty takéhoto rozhodnutia, ktoré môže prejudikovať budúcu činnosť vykonávanú organizáciou Eurocontrol spôsobom, ktorý môže nepriaznivo ovplyvniť činnosť Únie v tejto oblasti, predovšetkým pokiaľ ide o výskum manažmentu letovej prevádzky jednotného európskeho neba (SESAR). Rozhodnutie týkajúce sa tejto záležitosti by sa preto malo odložiť.

               (8)

               Mala by sa preto stanoviť pozícia, ktorá sa má zaujať v mene Únie v rámci stálej komisie,

         PRIJALA TOTO ROZHODNUTIE:
   Článok 1
   Pozícia, ktorú majú zaujať členské štáty v mene Európskej únie v stálej komisii organizácie Eurocontrol, pokiaľ ide o roly a úlohy organizácie Eurocontrol a centralizované služby, musí byť v súlade s prílohou.
   Členské štáty musia konať spoločne v záujme Únie.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. decembra 2015

            Za Radu

            predseda

         P. GRAMEGNA

      PRÍLOHA
      I.   Roly a úlohy organizácie Eurocontrol

      Únia žiada, aby navrhovaný text týkajúci sa rol a úloh organizácie Eurocontrol nemal nijaký vplyv na právomoci Únie a aby neprejudikoval budúcu činnosť Únie. Ak organizácia Eurocontrol v súčasnosti dočasne vykonáva osobitné úlohy podľa právneho rámca Únie, predmetné úlohy sa nepokladajú za úlohy, ktoré sú nezávislé od rozhodnutí Únie.
      Únia žiada o nasledovné zmeny k zoznamu rol a úloh organizácie Eurocontrol uvedených v prílohe k akčnému dokumentu organizácie Eurocontrol zo 16. novembra 2015 so značkou CN-SG-6-2015 venovanému rolám a úlohám tejto organizácie:

                  1.

                  Pokiaľ ide o článok 2 ods. 1 týkajúci sa „funkcií a služieb“:

                              a)

                                 Centrálny manažment prepravného toku letovej prevádzky;

                              b)

                              Funkcie siete ATM, ak sú udelené Európskou úniou v mene Európskej únie;

                              c)

                                 Funkcie
                                 Úlohy ATM v mene organizácie ICAO v prípade regiónu EUR/NAT;

                              d)

                              Zavedenie, účtovanie a vyberanie poplatkov za leteckú navigáciu;

                              e)

                              Poskytovanie letových prevádzkových služieb v rámci MUAC v závislosti od výsledkov diskusií medzi členskými štátmi a organizáciou EUROCONTROL
                                 agentúrou;

                              f)

                              Centrálne funkcie a služby, ako sú služby EAD, ARTAS/CAMOS a ďalšie centrálne služby, ktoré by jej stála komisia mohla zveriť na základe dohody v

                                    úzkej spolupráci

                                 s Úniou.

                  2)

                  Pokiaľ ide o článok 2 ods. 2 týkajúci sa „rolí“:

                              a)

                                 V prípade „podpory“ ide o tieto zmeny:

                                          i)

                                          Podpora jej členských štátov, neštátnych subjektov, poskytovateľov leteckých navigačných služieb a ďalších zainteresovaných strán;

                                          ii)

                                          Podpora inštitúciám EÚ vrátane poskytovania odborných poznatkov na podporu regulačných činností
                                             podľa
                                             v súlade s dohodou na vysokej úrovni medzi EÚ a organizáciou Eurocontrol z 29. októbra 2012:
                                             na žiadosť týchto orgánov;

                                          iii)

                                          Uľahčenie a podpora európskych záujmov v štátoch, ktoré nie sú členmi konferencie ECAC v prípade záležitostí týkajúcich sa ATM, a to v úzkej spolupráci s členskými štátmi, ich poskytovateľmi leteckých navigačných služieb a priemyselnou obcou a EÚ, s výnimkou oblastí, na ktoré sa vzťahujú pravidlá EÚ a s výhradou rešpektovania právomocí EÚ;

                                          iv)

                                          Príspevok k projektu SESAR (výskum a vývoj, riadiaci plán správy a realizácie ATM) na základe rozvoja doterajších odborných poznatkov v oblasti ATM, celoeurópskeho pokrytia, civilno-vojenského aspeku a úloha
                                             centrálneho manažmentu prepravného toku
                                             siete
                                             siete
                                             v súlade s príslušnými právnymi predpismi EÚ;

                                          v)

                                          Poskytovanie výskumných a súvisiacich simulačných zariadení, napr. v súvislosti s projektom SESAR, výskumnými činnosťami popri projekte SESAR a zmenami týkajúcimi sa vzdušného priestoru v súlade s príslušnými právnymi predpismi EÚ (podľa vhodnosti);

                                          vi)

                                          Ponuka odbornej prípravy/vzdelávania pre organizácie členských štátov.

                              b)

                              V prípade „mechanizmov spolupráce“ ide o tieto zmeny:

                                          i)

                                          Uľahčenie a podpora civilno-vojenskej koordinácie vývoja ATM/ANS;

                                          ii)

                                          Podpora členských štátov pri pôsobení v organizácii ICAO s výhradou rešpektovania právomocí EÚ;

                                          iii)

                                          Spolupráca s ostatnými regiónmi sveta na základe dohody s členskými štátmi pri zabezpečení koordinácie s EÚ;

                                          iv)

                                          Medzinárodná spolupráca/koordinácia (ICAO, FAA, NATO atď.) v mene svojich členských štátov, iných ako sú členské štáty EÚ
                                             s výhradou rešpektovania právomocí EÚ;

                                          v)

                                          Poradenstvo na vlastnú žiadosť
                                             nečlenom EÚ
                                             tým členským štátom, ktoré nie sú členskými štátmi EÚ a doteraz neuzavreli dohody s Úniou o otázkach bezpečnosti a výkonnosti ATM, využívajúc pravidlá EÚ a EASA v tejto oblast
                                             i s cieľom zlepšiť harmonizáciu, bezpečnosť, prevádzkovú efektívnosť a úspory z rozsahu. v súlade s pravidlami organizácie ICAO, a to v koordinácii s EÚ a s výhradou rešpektovania jej právomocí;

                              c)

                              V prípade „celoeurópskych údajov a informácií o ATM“ ide o tieto zmeny:

                                          i)

                                          Zber a analýza údajov, medzi ktoré by mohli patriť údaje o výkonnosti, bezpečnosti atď. (s cieľom „udržiavať“ systémy a údaje na účely podpory regulačného pôsobenia) v prípade štátov, ktoré nie sú členskými štátmi EÚ, a ak jej túto úlohu zverí EÚ, v prípade členských štátov EÚ;

                                          ii)

                                          Analýza a poskytovanie správ (informácie) o zozbieraných údajoch (napr. ACE, PRR) v prípade štátov, ktoré nie sú členskými štátmi EÚ, a ak jej túto úlohu zverí EÚ, v prípade členských štátov EÚ;

                                          iii)

                                          Spustenie procesu ESSIP/LSSIP, ak je úloha zverená Európskou úniou;

                                          iv)

                                             vrátane Podávanie správ organizácii ICAO o realizácii plánu globálnej leteckej navigácie (GANP ) a modernizácií bloku leteckého systému (ASBU) a zabezpečenie
                                             koordinácie s mechanizmami EÚ týkajúcimi sa podávania správ
                                             na základe dohody s Európskou úniou;

                                          v)

                                          Zber údajov o premávke a poskytovanie prognózy STATFOR.

            II.   Centralizované služby

      Únia zastáva pozíciu, že rozhodnutie o centralizovaných službách by sa malo v tejto fáze odložiť.
      Únia v súčasnosti nedisponuje dostatočnými informáciami na vyhodnotenie podstaty rozhodnutia o centralizovaných službách. Takéto rozhodnutie môže prejudikovať budúcu činnosť vykonávanú organizáciou Eurocontrol spôsobom, ktorý môže nepriaznivo ovplyvniť činnosť Únie v tejto oblasti, najmä pokiaľ ide o výskum manažmentu letovej prevádzky jednotného európskeho neba (SESAR).


title: Rozhodnutie Európskeho parlamentu a Rady č. 1776/2005/ES z 28. septembra 2005, ktorým sa mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne pre malé a stredné podniky (MSP) (2001 – 2005)   (Text s významom pre EHP)

text:
               3.11.2005

               SK

               Úradný vestník Európskej únie

               L 289/14

      ROZHODNUTIE EURÓPSKEHO PARLAMENTU A RADY č. 1776/2005/ES
   z 28. septembra 2005,
   ktorým sa mení a dopĺňa rozhodnutie Rady 2000/819/ES o viacročnom programe pre podniky a súkromné podnikanie a konkrétne pre malé a stredné podniky
   (MSP) (2001 – 2005)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 157 ods. 3,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Je nevyhnutné zabezpečiť kontinuitu podpory Spoločenstva podnikom a súkromnému podnikaniu a konkrétne malým a stredným podnikom (MSP).

               (2)

               Je preto vhodné predĺžiť lehotu platnosti rozhodnutia 2000/819/ES (3) o ďalší rok do 31. decembra 2006 a zvýšiť výšku finančnej hodnoty o 88 500 000 EUR.

               (3)

               Rozhodnutie 2000/819/ES by sa malo zodpovedajúcim spôsobom zmeniť a doplniť.

               (4)

               Uskutočnili sa konzultácie s Výborom regiónov, ale ten nevydal stanovisko,

         ROZHODLI TAKTO:
   Článok 1
   Rozhodnutie 2000/819/ES sa týmto mení a dopĺňa takto:

               1.

               V článku 7 ods. 1 sa finančná hodnota „450 miliónov EUR“ nahrádza sumou „538 500 000 EUR“.

               2.

               V článku 8 sa dátum „31. decembra 2005“ nahrádza dátumom „31. decembra 2006“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Štrasburgu 28. septembra 2005

            Za Európsky parlament

            predseda

         J. BORRELL FONTELLES

            Za Radu

            predseda

         D. ALEXANDER

      (1)  Stanovisko z 9. marca 2005 (zatiaľ neuverejnené v úradnom vestníku).

      (2)  Stanovisko Európskeho parlamentu z 26. mája 2005 (zatiaľ neuverejnené v úradnom vestníku) a rozhodnutie Rady z 18. júla 2005.

      (3)  Ú. v. ES L 333, 29.12.2000, s. 84. Rozhodnutie naposledy zmenené a doplnené rozhodnutím Európskeho parlamentu a Rady č. 593/2004/ES (Ú. v. EÚ L 268, 16.8.2004, s. 3).